

**REPUBLIKA HRVATSKA**

**KRAPINSKO-ZAGORSKA ŽUPANIJA**

**GRAD PREGRADA**

**Gradsko vijeće**

KLASA: 214-02/21-03/05

URBROJ: 2214/01-01-21-1

Pregrada, \_\_.\_\_. 2021.

NACRT PRIJEDLOGA

Na temelju članka 12. stavka 3. i članka 13. stavka 4. Zakona o zaštiti od požara („Narodne novine“, broj 92/10), Godišnjeg provedbenog plana unaprjeđenja zaštite od požara za područje Krapinsko-zagorske županije za 2021. godinu (KLASA: 214-02/20-01/01, URBROJ 2140/01-01-20-9, od dana 15. prosinca 2020. godine) i članka 32. Statuta Grada Pregrade („Službeni glasnik Krapinsko-zagorske županije“ broj 06/13, 17/16, 7/18, 16/18- pročišćeni tekst, 5/20 ), Gradsko vijeće Grada Pregrade na \_\_\_. sjednici održanoj \_\_.\_\_. 2021. godine, donosi

**GODIŠNJI PROVEDBENI PLAN**

**unaprjeđenja zaštite od požara za područje Grada Pregrade za 2021. godinu**

**I.**

U cilju unapređenja i postizanja učinkovitije i efikasnije razine zaštite od požara na području Grada Pregrade, donosi se Godišnji provedbeni plan unapređenja zaštite od požara za područje Grada Pregrade za 2021. godinu.

**II.**

Za unapređenje mjera zaštite od požara na području Grada Pregrade, tijekom 2021. godine potrebno je provesti sljedeće mjere:

* + 1. Grad Pregrada dužan je usklađivati Procjenu ugroženosti od požara i tehnološke eksplozije te Plan zaštite od požara u skladu s člankom 13. Zakona o zaštiti od požara („Narodne novine“, broj 92/10) i člankom 5. Pravilnika o planu zaštite od požara („Narodne novine“, broj 51/12) s novonastalim uvjetima.

|  |  |
| --- | --- |
| Izvršitelj zadatka: | Grad Pregrada |
| Sudjelovatelji: | Područni ured civilne zaštite Varaždin – Služba civilne zaštite Krapina, Vatrogasna zajednica Krapinsko-zagorske županije, Vatrogasna zajednica Grada Pregrade |
| Rok: | Kontinuirano |

* + 1. Gradsko vijeće Grada Pregrade dužno je kontinuirano ažurirati akte sa sadržanim potrebnim mjerama za uređivanje i održavanje poljoprivrednih rudina, sukladno odredbama članka 12. Zakona o poljoprivrednom zemljištu („Narodne novine", broj 20/18, 115/18, 98/19).

|  |  |
| --- | --- |
| Izvršitelj zadatka: | Grad Pregrada |
| Rok: | Kontinuirano |

* + 1. Sukladno izračunu o potrebnom broju vatrogasaca iz Procjene ugroženosti od požara i tehnološke eksplozije te Plana zaštite od požara Grada Pregrade, potrebno je osigurati potreban broj operativnih vatrogasaca, te ih kontinuirano osposobljavati i obučavati za različite specijalnosti u vatrogastvu.

|  |  |
| --- | --- |
| Izvršitelj zadatka: | Grad Pregrada |
| Sudjelovatelj: | Vatrogasna zajednica Grada Pregrade |
| Rok: | Kontinuirano |

* + 1. Grad Pregrada dužan je omogućiti nesmetano obavljanje inspekcijskog nadzora od strane inspektora unutarnjih poslova Policijske uprave Krapinsko-zagorske te postupati po zahtjevima i naredbama inspektora.

|  |  |
| --- | --- |
| Izvršitelj zadatka: | Grad Pregrada |
| Sudjelovatelj: | Područni ured civilne zaštite Varaždin – Služba civilne zaštite Krapina |
| Rok: | Kontinuirano |

* + 1. Grad Pregrada dužan je osigurati opremanje vatrogasnih postrojbi sukladno Pravilniku o minimumu tehničke opreme i sredstava vatrogasnih postrojbi („Narodne novine“, broj 43/95), Pravilniku o minimumu opreme i sredstava za rad određenih vatrogasnih postrojbi dobrovoljnih vatrogasnih društava („Narodne novine, broj 91/02), Pravilniku o tehničkim zahtjevima za zaštitnu i drugu osobnu opremu koju pripadnici vatrogasne postrojbe koriste prilikom vatrogasne intervencije („Narodne novine“, broj 31/11), odnosno temeljem Procjene ugroženosti od požara i tehnološke eksplozije i Plana zaštite od požara Grada Pregrade.

|  |  |
| --- | --- |
| Izvršitelj zadatka: | Grad Pregrada, Vatrogasna zajednica Grada Pregrade, dobrovoljna vatrogasna društva |
| Rok: | Kontinuirano |

* + 1. Temeljem Procjene ugroženosti od požara i tehnološke eksplozije te Plana zaštite od požara Grada Pregrade potrebno je utvrditi uvjete, ustroj i način korištenja teške građevinske mehanizacije za eventualnu žurnu izradu prosjeka i probijanja protupožarnih putova radi zaustavljanja širenja šumskog požara, kao i pravne osobe zadužene za ostale oblike logističke potpore kod složenijih vatrogasnih intervencija. Popis pravnih osoba s pregledom raspoložive teške građevinske mehanizacije te ostalih oblika logističke potpore, s razrađenim planom aktiviranja, dostaviti županijskom vatrogasnom zapovjedniku.

|  |  |
| --- | --- |
| Izvršitelj zadatka: | Grad Pregrada |
| Sudjelovatelj: | Vatrogasna zajednica Krapinsko-zagorske županije, Vatrogasna zajednica Grada Pregrade |
| Rok: | travanj 2021. |

* + 1. Od distributera vode tražiti redovito provođenje ažuriranja podataka o javnoj hidrantskoj mreži (položaj i ispravnost hidranata), redovito provođenje geodetskog snimanja vanjskih hidranata, ucrtavanja lokacija hidranata kao i segmenata naselja na odgovarajuće karte te dostavu istih na korištenje središnjoj vatrogasnoj postrojbi.

|  |  |
| --- | --- |
| Izvršitelj zadatka: | Grad Pregrada |
| Sudjelovatelj: | Vatrogasna zajednica Grada Pregrade, dobrovoljna vatrogasna društva |
| Rok: | travanj 2021. |

**III.**

Ovaj Plan dostavit će se svim izvršiteljima zadataka i sudjelovateljima.

**IV.**

ovaj plan stupa na snagu osmog dana od dana objave, a objavit će se u „Službenom glasniku Krapinsko-zagorske županije“.

**GRAD PREGRADA**

Predsjednica Gradskog vijeća